
บทคัดย่อ
เฝือกคืออุปกรณ์ทางการแพทย์ที่ใช้ตรึงกระดูกหรือส่วนต่าง ๆ ของร่างกายเพื่อป้องกันการเคลื่อนไหวระหว่างการรักษา แต่เฝือกแบบดั้งเดิมมีปัญหาการระบายอากาศไม่ดี ทำให้เกิดความอับชื้นและความร้อน นวัตกรรมเฝือกในปัจจุบันแม้จะเพิ่มความแข็งแรงหรือความเบา แต่ยังไม่สามารถแก้ปัญหาความไม่สบายจากการอับชื้นได้อย่างมีประสิทธิภาพ งานวิจัยนี้จึงพัฒนาวัสดุเฝือกต้นแบบจากผงเปลือกกล้วยร่วมกับสารละลายโพลิไวนิลแอลกอฮอล์ (PVA) เพื่อยกระดับความแข็งแรงและการระบายอากาศ ผ่านการเตรียมผงเปลือกกล้วย การผสมสูตร การขึ้นรูป การทดสอบแรงกด และการประเมินการระบายอากาศ พร้อมประยุกต์เทคนิค Salt Leaching เพื่อเพิ่มความพรุน ผลการทดลอง พบว่าเมื่อเติมผงเปลือกกล้วย ร้อยละ 2 ค่าแรงกดเฉลี่ยอยู่ที่ 175.40 นิวตัน สูงกว่าสัดส่วนอื่นและให้โครงสร้างที่เหมาะสมที่สุด และเมื่อเติมสารละลายโพลีไวนิลแอลกอฮอล์ ร้อยละ 10 จะได้ค่าแรงกดเฉลี่ยเพิ่มขึ้นเป็น 281.25 นิวตัน ซึ่งเป็นค่าสูงที่สุดในกลุ่มการทดลองทั้งหมด สำหรับการใช้คลื่นอัลตราโซนิกพบว่าเทคนิคนี้ช่วยให้อนุภาคภายในวัสดุกระจายตัวและยึดเกาะกันได้ดีขึ้น แม้ค่าแรงกดจะลดลงเล็กน้อยแต่ยังคงอยู่ในระดับที่เหมาะสมต่อการใช้งาน นอกจากนี้เทคนิค Salt Leaching ยังช่วยเพิ่มการระบายอากาศอย่างเด่นชัดโดยไม่ลดทอนความแข็งแรงของวัสดุ สรุปได้ว่าวัสดุที่พัฒนาขึ้นสามารถประยุกต์ใช้เป็นเฝือกที่แข็งแรงและระบายอากาศดี ลดความอับชื้นและความไม่สบายของผู้ป่วย อีกทั้งยังสามารถต่อยอดผลิตเป็นเฝือกแบบ Bandage ที่มีความยืดหยุ่นและปรัรูปทรงได้ง่าย ทำให้วงการแพทย์มีตัวเลือกในการรักษาที่หลากหลายยิ่งขึ้นและเหมาะสมกับสภาพผู้ป่วยในสถานการณ์ต่าง ๆ ได้ดียิ่งขึ้น
คำสำคัญ : เปลือกกล้วยน้ำว้าดิบ โพลีไวนิลแอลกอฮอล์ วัสดุคอมโพสิต ความแข็งแรง การระบายอากาศ


1. บทนำ
เฝือกแข็งเป็นอุปกรณ์ทางการแพทย์ที่มีความสำคัญอย่างยิ่งในการรักษากระดูกหักและการบาดเจ็บที่ต้องการการจำกัดการเคลื่อนไหว เพื่อให้เกิดการฟื้นฟูที่ถูกต้องและมีประสิทธิภาพ แม้เฝือกแบบดั้งเดิม เช่น เฝือกปูนปลาสเตอร์ หรือ เฝือกไฟเบอร์กลาสจะถูกใช้อย่างแพร่หลาย แต่ยังคงเผชิญปัญหาที่สำคัญ ได้แก่ การระบายอากาศที่ไม่เพียงพอ รวมถึงความเสี่ยงต่อการระคายเคือง ปัญหาเหล่านี้ชี้ให้เห็นถึงความจำเป็นในการพัฒนาเฝือกที่สามารถตอบโจทย์ทั้งด้านสมบัติเชิงกล และด้านการใช้งานจริง ที่ผ่านมา มีความพยายามในการปรับปรุงเฝือกด้วยการใช้วัสดุพอลิเมอร์หรือการสร้างโครงสร้างพรุนเพื่อช่วยเพิ่มการถ่ายเทอากาศ อย่างไรก็ตาม จึงเกิดช่องว่างทางองค์ความรู้ว่า วัสดุชีวภาพใดหรือวิธีการใดสามารถสร้างเฝือกที่ทั้งแข็งแรง ระบายอากาศได้ดี และปลอดภัยต่อผู้ป่วยได้อย่างแท้จริง หนึ่งในแนวทางที่ได้รับความสนใจคือการใช้วัสดุเหลือใช้ทางการเกษตรที่มีโครงสร้างเซลลูโลสและเส้นใยธรรมชาติ เช่น เปลือกกล้วย ซึ่งมีองค์ประกอบของเซลลูโลส เฮมิเซลลูโลส และเพกติน ที่สามารถเสริมสร้างโครงสร้างพรุนตามธรรมชาติได้ เมื่อผสมกับ โพลีไวนิลแอลกอฮอล์ (Polyvinyl Alcohol: PVA) ซึ่งเป็นพอลิเมอร์ที่มีสมบัติเชิงกลดี ย่อยสลายได้ และเข้ากันได้ทางชีวภาพ อาจก่อให้เกิดวัสดุคอมโพสิตที่ตอบโจทย์ทั้งด้านความแข็งแรงและการระบายอากาศ เพื่อเพิ่มประสิทธิภาพของวัสดุ เทคนิค Salt Leaching ถูกนำมาใช้เพื่อสร้างโครงสร้างรูพรุนที่ช่วยระบายอากาศและลดการสะสมความชื้น ขณะเดียวกัน การประยุกต์ใช้ คลื่นอัลตราโซนิก ในกระบวนการเตรียมวัสดุสามารถช่วยกระจายเส้นใยชีวภาพให้สม่ำเสมอ ทำให้วัสดุมีความแข็งแรงเชิงกลมากขึ้น ดังนั้น คำถามวิจัยสำคัญคือ จะสามารถพัฒนาเฝือกแข็งจากวัสดุคอมโพสิตเปลือกกล้วย–PVA ที่มีโครงสร้างพรุน ระบายอากาศได้ดี และมีความแข็งแรงเชิงกลเพียงพอสำหรับการใช้งานทางการแพทย์ได้หรือไม่ งานวิจัยนี้จึงมีเป้าหมายเพื่อสร้างวัสดุคอมโพสิตโดยใช้เปลือกกล้วยและ PVA ร่วมกับเทคนิค Salt Leaching และคลื่นอัลตราโซนิก เพื่อแก้ไขข้อจำกัดของเฝือกแบบดั้งเดิม

2. วิธีดำเนินการ
2.1 ทำผงเปลือกกล้วยและตรวจสอบเส้นใย
เตรียมเปลือกกล้วยน้ำว้าดิบจากกล้วยอายุ 70–90 วัน โดยล้างยางกล้วยก่อนปอกเปลือก จากนั้นหั่นเปลือกกล้วยตามแนวเส้นใยเพื่อลดระยะเวลาในการอบ นำเปลือกกล้วยเข้าอบที่อุณหภูมิ 60 องศาเซลเซียส เป็นเวลา 12 ชั่วโมง หรือจนกว่าเปลือกกล้วยจะแห้งสนิท เมื่อแห้งแล้วนำไปบดให้ละเอียดด้วยเครื่องบด กรองด้วยตะแกรงร่อน และเก็บผงเปลือกกล้วยที่ได้ในโหลแก้วเพื่อป้องกันความชื้น ก่อนนำผงเปลือกกล้วยไปตรวจสอบโครงสร้างเส้นใยด้วยเครื่อง FTIR
2.2 ทดสอบอัตราส่วนปูนปลาสเตอร์ที่เหมาะสม
เตรียมปูนปลาสเตอร์ผสมกับน้ำในอัตราส่วน 50:50, 60:40 และ 65:35 จากนั้นนำอัตราส่วนทั้ง 3 มาขึ้นรูปเป็นชิ้นงาน รวมทั้งหมด 5 ตัวอย่าง แล้วนำชิ้นงานที่ได้เข้าอบที่อุณหภูมิ 40 องศาเซลเซียส เป็นเวลา 6 ชั่วโมง หรือจนกว่าแผ่นปูนจะแห้งสนิทอย่างสมบูรณ์ เมื่อแผ่นปูนแห้งแล้วนำไปทดสอบความแข็งแรงด้วยเครื่อง Universal Testing Machine โดยใช้การทดสอบแรงกด ผลการทดลองพบว่าอัตราส่วนปูนปลาสเตอร์ต่อน้ำ 65:35 ให้ค่าความแข็งแรงสูงที่สุด จึงเลือกอัตราส่วนดังกล่าวไปใช้ในการศึกษาและทดลองในขั้นตอนถัดไป
2.3 ทดสอบอัตราส่วนผงเปลือกกล้วยที่เหมาะสม
เตรียมปูนปลาสเตอร์โดยใช้อัตราส่วนที่เหมาะสมจากขั้นตอนที่ 2.2 จากนั้นผสมผงเปลือกกล้วยในสัดส่วนร้อยละ 2, 4, 6 และ 8 โดยจัดเตรียมชิ้นงานทั้งหมด 3 ตัวอย่าง แล้วนำชิ้นงานที่ได้เข้าอบที่อุณหภูมิ 40 องศาเซลเซียส เป็นเวลา 6 ชั่วโมง หรือจนกว่าแผ่นปูนจะแห้งสนิทอย่างสมบูรณ์ เมื่อแผ่นปูนแห้งแล้วนำไปทดสอบความแข็งแรงด้วยเครื่อง Universal Testing Machine โดยใช้การทดสอบแรงกด และนำอัตราส่วนที่ให้ค่าความแข็งแรงสูงที่สุด ไปใช้ในการศึกษาและทดลองในขั้นตอนถัดไป
2.4 เตรียมสารละลายโพลีไวนิลแอลกอฮอล์และทดสอบอัตราส่วนที่เหมาะสม
เตรียมสารละลายโพลีไวนิลแอลกอฮอล์ (PVA) ความเข้มข้นร้อยละ 5, 10 และ 15 ด้วยการต้มร่วมกับน้ำกลั่นจนละลายเป็นเนื้อเดียวกัน จากนั้นเตรียมปูนปลาสเตอร์โดยใช้อัตราส่วนที่เหมาะสมจากขั้นตอนที่ 2.3 และนำมาผสมกับสารละลาย PVA ทั้ง 3 ความเข้มข้น เพื่อขึ้นรูปเป็นชิ้นงาน รวมทั้งหมด 4 ตัวอย่าง แล้วนำชิ้นงานที่ได้เข้าอบที่อุณหภูมิ 60 องศาเซลเซียส เป็นเวลา 6 ชั่วโมง หรือจนกว่าแผ่นปูนจะแห้งสนิทอย่างสมบูรณ์ เมื่อแผ่นปูนแห้งแล้วนำไปทดสอบความแข็งแรงด้วยเครื่อง Universal Testing Machine โดยใช้การทดสอบแรงกด และนำอัตราส่วนที่ให้ค่าความแข็งแรงสูงที่สุด ไปใช้ในการศึกษาและทดลองในขั้นตอนถัดไป
2.5 ขึ้นรูปโดยใช้เทคนิค Salt Leaching และ คลื่นอัลตราโซนิก
ใช้เทคนิค Salt Leaching เตรียมส่วนผสมปูนตามสูตรที่กำหนดและผสมเกลือป่นในสัดส่วนร้อยละ 10 หรือปริมาณ 3.3 กรัม จากนั้นนำไปอบที่อุณหภูมิ 60 องศาเซลเซียส เป็นเวลา 6 
	Banana peel powder (%)
	The Strength values (N)

	
	Ex 1
	Ex 2
	Ex 3
	Ex 4
	Ex 5
	Average

	0
	206.8
	116.7
	304.6
	220.0
	152.9
	200.2

	2
	107.2
	198.6
	128.7
	238.1
	204.5
	175.4

	4
	124.9
	122.4
	121.1
	131.5
	124.3
	124.8

	6
	91.3
	138.2
	168.4
	149.3
	152.5
	139.4

	8
	169.4
	84.6
	173.1
	148.5
	143.9
	143.9


ชั่วโมง หรือจนกว่าแผ่นปูนจะแห้งสนิท เมื่อแห้งแล้วนำแผ่นปูนไปแช่ในน้ำกลั่นเป็นเวลา 3 ชั่วโมงเพื่อชะล้างเกลือออก ก่อนนำเข้าอบอีกครั้งที่อุณหภูมิ 40 องศาเซลเซียส เป็นเวลา 6 ชั่วโมง และนำชิ้นงานที่ได้ไปทดสอบในขั้นตอนถัดไป ส่วนเทคนิคการใช้คลื่นอัลตราโซนิกจากเครื่อง Ultrasound Bath เตรียมส่วนผสมปูนตามสูตรที่กำหนด แล้วนำปูนไปขึ้นรูปในเครื่อง Ultrasound Bath ที่ความถี่ 40 kHz เป็นเวลา 8 นาที เพื่อช่วยสร้างโครงสร้างพรุนภายในวัสดุ จากนั้นนำชิ้นงานที่ได้ไปทดสอบในขั้นตอนถัดไป
2.6 การทดสอบประสิทธิภาพของการขึ้นรูปทั้ง 2 แบบ
หลังจากการขึ้นรูปชิ้นงานด้วยเทคนิค Salt Leaching และการใช้คลื่นอัลตราโซนิกแล้ว จะทำการทดสอบคุณสมบัติของวัสดุแตกต่างกันตามลักษณะของแต่ละเทคนิค โดยชิ้นงานที่ได้จากเทคนิค Salt Leaching จะทดสอบประสิทธิภาพการระบายอากาศด้วยการวัดการผ่านของไอน้ำ โดยใช้อุปกรณ์เป็นกล่องอะคริลิกใสที่ติดตั้งเซนเซอร์ DHT11 ภายในกล่อง จากนั้นปล่อยไอน้ำที่เกิดจากน้ำร้อนให้ซึมผ่านแผ่นปูน และอ่านค่าการเปลี่ยนแปลงของอุณหภูมิและความชื้นที่แสดงผลบนจอ LCD เพื่อนำมาประเมินความสามารถในการระบายอากาศของวัสดุ ส่วนชิ้นงานที่ขึ้นรูปด้วยเทคนิคคลื่นอัลตราโซนิกจะนำไปทดสอบความแข็งแรงเชิงกล โดยใช้เครื่อง Universal Testing Machine ด้วยการทดสอบแรงกด เพื่อนำผลที่ได้ไปวิเคราะห์และเปรียบเทียบ
3. ผลการทดลอง
	3.1 ผลการศึกษาอัตราส่วนผงเปลือกกล้วยที่เหมาะสม	ดังตารางที่ 1 ผลการศึกษาอัตราส่วนผงเปลือกกล้วยที่เหมาะสม คือการผสมผงเปลือกกล้วยในสัดส่วน ร้อยละ 2 เนื่องจากให้ค่าความแข็งแรงสูงที่สุดจากการทดสอบแรงกดด้วยเครื่อง Universal Testing Machine เมื่อเปรียบเทียบกับสัดส่วนร้อยละ 4, 6 และ 8 จึงถูกเลือกนำไปใช้ในการศึกษาและทดลองในขั้นตอนถัดไป




ตารางที่ 1 ตารางแสดงค่าความแข็งแรงจากแรงกดจากการศึกษาอัตราส่วนของผงเปลือกกล้วย
	3.2 ผลการศึกษาอัตราส่วนโพลีไวนิลแอลกอฮอล์ที่เหมาะสม
	PVA Solution (%)
	The Strength values (N)

	
	Ex 1
	Ex 2
	Ex 3
	Ex 4
	Average

	5
	150.8
	214.8
	195.3
	179.1
	185

	10
	273.7
	317.3
	243.8
	290.2
	281.25

	15
	315.5
	279.1
	275.7
	161.8
	258.03


ตารางที่ 2 ผลการศึกษาอัตราส่วนโพลิไวนิลแอลกอฮอล์ที่เหมาะสม คือการใช้สารละลายโพลิไวนิลแอลกอฮอล์ (PVA) ความเข้มข้น ร้อยละ 10 โดยน้ำหนัก เนื่องจากให้ค่าความแข็งแรงสูงที่สุดจากการทดสอบแรงกดด้วยเครื่อง Universal Testing Machine เมื่อเปรียบเทียบกับความเข้มข้นร้อยละ 5 และ 15 จึงเลือกเป็นอัตราส่วนที่เหมาะสมสำหรับนำไปใช้ในการศึกษาและทดลองในขั้นตอนถัดไป
ตารางที่ 2 ตารางแสดงค่าความแข็งแรงจากแรงกดจากการศึกษาอัตราส่วนของโพลีไวนิลแอลกอฮอล์
3.3 ผลการศึกษาการขึ้นรูปวัสดุด้วยเทคนิค Salt Leaching
จากกราฟเปรียบเทียบผลการทดสอบระหว่างสูตรปกติและสูตรที่ขึ้นรูปด้วยเทคนิค Salt Leaching พบว่าสูตรที่ขึ้นรูปด้วยเทคนิค Salt Leaching มีค่าที่แสดงบนกราฟสูงกว่าสูตรปกติอย่างชัดเจน ซึ่งสะท้อนให้เห็นว่าวัสดุที่ผ่านกระบวนการ Salt Leaching มีความสามารถในการระบายอากาศหรือการผ่านของไอน้ำได้ดีกว่าสูตรปกติ อย่างไรก็ตาม แม้ว่าสูตรที่ขึ้นรูปด้วยเทคนิค Salt Leaching จะแสดงค่าการระบายอากาศที่สูงกว่า แต่โครงสร้างพรุนดังกล่าวยังส่งผลให้ความแข็งแรงของวัสดุลดลงเมื่อเทียบกับสูตร[image: ]ปกติ ดังแสดงในภาพที่ 1
ภาพที่ 1 กราฟเปรียบเทียบผลการทดสอบระหว่างสูตรปกติและสูตรที่ขึ้นรูปด้วยเทคนิค Salt Leaching
3.4 ผลการศึกษาการขึ้นรูปวัสดุด้วยคลื่นอัลตราโซนิก
ตารางที่ 3 ผลการศึกษาการขึ้นรูปวัสดุด้วยคลื่นอัลตราโซนิกพบว่า วัสดุที่ได้มีค่าความแข็งแรงลดลงเมื่อเปรียบเทียบกับสูตรควบคุมเนื่องจากกระบวนการขึ้นรูปด้วยคลื่นอัลตราโซนิกส่งผลต่อโครงสร้างภายในของวัสดุ ทำให้เนื้อวัสดุมีความหนาแน่นลดลงและไม่สามารถรับแรงกดได้ดีเท่าที่ควร ส่งผลให้ค่าความแข็งแรงเชิงกลที่ได้จากการทดสอบด้วยเครื่อง Universal Testing Machine มีค่าลดลง จึงสะท้อนให้เห็นว่าการใช้คลื่นอัลตราโซนิกในการขึ้นรูปมีผลกระทบต่อความแข็งแรงของวัสดุเมื่อเปรียบเทียบกับการขึ้นรูปด้วยวิธีปกติ
	The Strength values (N)

	Ex 1
	Ex 2
	Ex 3
	Ex 4
	Ex 5
	Average

	254
	209.1
	276.6
	279.8
	248.7
	253.7


ตารางที่ 3 ตารางแสดงค่าความแข็งแรงจากแรงกดจากการศึกษาการขึ้นรูปวัสดุด้วยคลื่นอัลตราโซนิก
4. สรุปและอภิปรายผล
	4.1 อภิปรายผลการทดลอง
จากผลการทดลองสามารถอภิปรายได้ว่า การเลือกอัตราส่วนผงเปลือกกล้วยและ PVA ที่เหมาะสมมีผลอย่างมากต่อสมบัติเชิงกลของวัสดุ โดยผงเปลือกกล้วยร้อยละ 2 ทำหน้าที่เป็นตัวเสริมแรง ช่วยเพิ่มความแข็งแรงของโครงสร้างปูนปลาสเตอร์ ขณะที่สารละลาย PVA ร้อยละ 10 ช่วยเพิ่มแรงยึดเหนี่ยวระหว่างอนุภาคทำให้วัสดุมีความหนาแน่นและสามารถรับแรงกดได้ดีขึ้นอย่างมีนัยสำคัญ
การขึ้นรูปด้วยเทคนิค Salt Leaching ช่วยสร้างโครงสร้างพรุนภายในวัสดุ ส่งผลให้ประสิทธิภาพการระบายอากาศสูงขึ้น ซึ่งสอดคล้องกับกราฟผลการทดสอบที่แสดงให้เห็นว่าสูตรที่ผสมเกลือมีค่าการผ่านของไอน้ำสูงกว่าสูตรปกติ ความพรุนดังกล่าวช่วยลดการสะสมของความชื้นและความร้อน อันเป็นปัจจัยสำคัญที่ก่อให้เกิดความไม่สบายและปัญหาทางผิวหนังในผู้ใช้งานเฝือกเป็นเวลานาน
สำหรับการขึ้นรูปด้วยคลื่นอัลตราโซนิก แม้ว่าจะช่วยให้โครงสร้างวัสดุมีความสม่ำเสมอมากขึ้น แต่ผลการทดสอบพบว่าค่าความแข็งแรงเชิงกลลดลงเล็กน้อย ซึ่งสามารถอธิบายได้ว่าพลังงานจากคลื่นอัลตราโซนิกอาจส่งผลให้โครงสร้างภายในของวัสดุเปลี่ยนแปลงไปในลักษณะคล้าย glassy structure ทำให้วัสดุมีลักษณะเปราะมากขึ้น เมื่อรับแรงกดจึงเกิดการแตกหรือเสียรูปได้ง่าย ส่งผลให้ค่าความแข็งแรงลดลงเมื่อเทียบกับการขึ้นรูปด้วยวิธีปกติ
โดยสรุป วัสดุเฝือกจากผงเปลือกกล้วยร่วมกับ PVA ที่พัฒนาขึ้นมีศักยภาพในการใช้งานเป็นเฝือกโปร่งที่มีน้ำหนักเบา แข็งแรง และระบายอากาศได้ดี สามารถช่วยลดความไม่สบายของผู้ใช้งาน และมีแนวโน้มใน
	4.2 สรุปผลการทดลอง
งานวิจัยนี้สามารถพัฒนาวัสดุเฝือกต้นแบบจากผงเปลือกกล้วยร่วมกับสารโพลีไวนิลแอลกอฮอล์ (PVA) ที่มีสมบัติด้านความแข็งแรงเชิงกลและการระบายอากาศที่เหมาะสม โดยผลการทดสอบแรงกดด้วยเครื่อง Universal Testing Machine พบว่า การเติมผงเปลือกกล้วยในสัดส่วนร้อยละ 2 ให้ค่าแรงกดสูงสุดเท่ากับ 175.40 นิวตัน แสดงให้เห็นว่าผงเปลือกกล้วยสามารถทำหน้าที่เป็นวัสดุเสริมแรงในโครงสร้างคอมโพสิตได้อย่างมีประสิทธิภาพ นอกจากนี้ การเติมสารละลาย PVA ความเข้มข้นร้อยละ 10 ทำให้ค่าแรงกดเพิ่มขึ้นเป็น 281.25 นิวตัน ซึ่งเป็นค่าสูงสุดในกลุ่มทดลองทั้งหมด สะท้อนถึงบทบาทของ PVA ในการเพิ่มแรงยึดเหนี่ยวภายในโครงสร้างวัสดุอย่างชัดเจน
ในส่วนของกระบวนการขึ้นรูป พบว่าการใช้เทคนิค Salt Leaching สามารถเพิ่มความพรุนของวัสดุ ส่งผลให้การระบายอากาศและการผ่านของไอน้ำดีขึ้นอย่างเห็นได้ชัด ขณะที่ยังคงรักษาความแข็งแรงของโครงสร้างไว้ในระดับที่เหมาะสม ส่วนการใช้เทคนิค Ultrasonic Bath ส่งผลให้ค่าความแข็งแรงของวัสดุลดลงเล็กน้อยเมื่อเทียบกับตัวอย่างที่ไม่ผ่านกระบวนการดังกล่าว

